
	Bucureşti, 18.06.2018                                                                                              

Nr. 4c-11/ 580                                                                                                                                                                                                   
	
	PLx 384/2018


BIROULPERMANENT 

AL

CAMEREI DEPUTATILOR

Vă înaintăm, alăturat, RAPORTUL asupra proiectului de Lege privind unele măsuri pentru prevenirea şi  combaterea antisemitismului, transmis cu adresa  nr. PL-x 384 din  18 iunie 2018 şi înregistrat cu nr.4c-11/580 din 18 iunie 2018.
În raport cu obiectul şi conţinutul său,  proiectul de lege face parte din categoria legilor organice. 
PREŞEDINTE,

Eugen NICOLICEA

	Bucureşti, 18.06.2018
PL-x 384


RAPORT 

asupra proiectului de  Lege privind unele măsuri pentru prevenirea şi  combaterea antisemitismului 
În conformitate cu prevederile art. 95 şi 115 din Regulamentul Camerei Deputaţilor, republicat, cu modificări şi  completări, Comisia juridică, de disciplină şi imunităţi, a fost sesizată spre dezbatere, în fond, în procedură de urgenţă, cu proiectul de  Lege privind unele măsuri pentru prevenirea şi  combaterea antisemitismului, transmis cu adresa nr. PL-x 384  din  18 iunie 2018, înregistrat sub nr. 4c-11/ 580 din 18 iunie 2018.
Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă cameră sesizată, a adoptat proiectul de lege în şedinţa din data de 13 iunie 2018. 
Consiliul Legislativ a avizat favorabil proiectul de  lege. 
Proiectul de lege are ca obiect reglementarea stabilirea unor măsuri pentru prevenirea şi combaterea antisemitismului, prin incriminarea faptelor prin care se promovează ideile, concepţiile şi doctrinele antisemite. Potrivit expunerii de motive, proiectul defineşte noţiunea de „antisemitism”, în concordanţă cu definiţia adoptată în cadrul reuniunii plenare de la Bucureşti, din 23-26 mai 2016, a Alianţei Internaţionale pentru Memoria Holocaustului, organizaţie intraguvernamentală la care România este membru cu drepturi depline din anul 2004

În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din 18  iunie 2018.
La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, adoptarea, proiectului de Lege privind unele măsuri pentru prevenirea şi  combaterea antisemitismului, în forma adoptată de Senat.

 În raport cu obiectul şi conţinutul său,  proiectul de lege  face parte din categoria legilor organice. 

                  PREŞEDINTE,                                             SECRETAR,

           Eugen NICOLICEA                              Aida – Cristina CĂRUCERU
Consilier  parlamentar
Florica Manole                 
